
G R A D   S I NJ

URED GRADA
Klasa: 612-01/19-01/1
Ur. broj: 2175/01-04-19-1
Sinj, 02. siječnja 2019. godine

       Na temelju čl. 9.a. Zakona o financiranju javnih potreba u kulturi (NN 47/90, 27/93, 38/09), čl. 33. Zakona o udrugama (NN 74/14) i Pravilnika o financiranju javnih potreba Grada Sinja („Službeni glasnik Grada Sinja“ br. 14/17), Ured Grada Grada Sinja objavljuje

JAVNI P O Z I V

za predlaganje programa i projekata javnih potreba u

kulturi Grada Sinja za 2019. godinu

I.
        Javne potrebe u kulturi za koje se sredstva osiguravaju iz proračuna Grada Sinja jesu kulturne djelatnosti, poslovi, programi i projekti, akcije i manifestacije od interesa za Grad Sinj.
 U programe i projekte javnih potreba u kulturi Grada Sinja za 2019. godinu, u skladu s Pravilnikom o financiranju javnih potreba Grada Sinja, Programom javnih potreba u kulturi i Odlukom o kriterijima za vrednovanje programa te ocjenom izvršenja usvojenih programa u 2019. godini, uvrstit će se i financirati prema mogućnostima:
-     redovna djelatnost udruga u kulturi sa područja Grada Sinja,
· muzejsko-galerijska i likovna djelatnost,
· književna, knjižnična i nakladnička djelatnost,
· kazališna, filmska, glazbeno-scenska i plesna djelatnost, 
· programi tradicijske kulture i kulturno-umjetničkog amaterizma,
· programi urbane kulture i kulture mladih,
· programi međugradske, međužupanijske i međunarodne kulturne suradnje,
· ostali programi i projekti, akcije i manifestacije značajne za kulturni život Grada Sinja.

Za sufinanciranje programa i projekata iz ovog područja Grad Sinj je u svom proračunu za 2019. godinu planirao sredstva u iznosu od 850.000,00 kuna
II.
Prioritet za financiranje imaju programi i projekti udruga u kulturi s područja Grada Sinja koji ispunjavaju slijedeće kriterije:
1. da se realiziraju na području Grada Sinja, 
2. da su jasni, cjeloviti i provedivi u planiranom razdoblju, 
3. da posjeduju stručne i umjetničke reference,
4. kvalitet dosadašnjeg rada, ugled, uspjesi i iskustvo predlagatelja u provođenju
    programa
  5. sustavnost u programskom kontinuitetu i poticajni rezultati, 
  6. poticanje izvornosti, kreativnosti i inovativnosti, 
  7. značenje za razvoj i poticanje kulture Grada, 
  8. projekti i programi usmjereni na međugradsku i međunarodnu suradnju kojoj je
      osiguran reciprocitet, 
  9. projekti i programi koji imaju osigurane ili predviđene i druge izvore financiranja, 
10. projekti i programi koji u organizaciju i provedbu aktivnosti uključuju veći broj
      građana, 
11. projekti i programi koji su usmjereni na veći broj građana ili na veće ciljane skupine
      građana, 
12. projekti ostvareni u suradnji sa partnerima (udrugama, institucijama, organizacijama,
       mjesnim odborima i sl.). 
III.
Prijave projekata i programa mogu podnositi udruge, ustanove, trgovačka društva, obrti, umjetničke organizacije, samostalni umjetnici i fizičke osobe koje obavljaju djelatnosti iz područja kulture. 
Prijedlozi projekata i programa moraju biti obrazloženi, moraju obuhvaćati aktivnosti od interesa za Grad Sinj i moraju sadržavati: 
1. opis programa, 
2. financijski plan koji uključuje detaljni troškovnik i izvore financiranja, 
3. izvješće o radu i/ili realizaciji projekata s financijskim izvješćem i odgovarajućim
    dokazima za 2018. godinu (za prijavitelje koji su koristili sredstva iz Proračuna Grada
    Sinja), 
4. dokaz o registraciji udruge, ustanove ili trgovačkog društva, dokaz o upisu u registar
   neprofitnih organizacija, dokaz o statusu samostalnog umjetnika, preslik osobne
    iskaznice (za fizičke osobe). 
Obrazložene prijedloge prijavitelji su obvezni dostaviti na odgovarajućem obrascu – prijavnici, koju mogu preuzeti u Uredu Grada Grada Sinja ili na web stranici Grada Sinja  www.sinj.hr.
Za svaki prijavljeni projekt/program prijavitelj treba popuniti posebnu prijavnicu. Na web stranici Grada Sinja u uputama za prijavitelje objavit će se i Kriteriji za ocjenjivanje programa i projekata u kulturi.
Sve prijavljene programe i projekte razmatrat će i vrednovati Kulturno vijeće Grada Sinja.
Program javnih potreba u kulturi Grada Sinja donosi Gradsko vijeće Grada Sinja. 
IV.
Popunjene prijavnice s pripadajućim prilozima predlagatelji mogu dostaviti osobno u pisarnicu Grada Sinja ili poštom na adresu:
GRAD SINJ

Ured Grada 
Dragašev prolaz 24 
21230 Sinj

s naznakom: " Prijedlog programa/projekata u kulturi za 2019. godinu" 
Rok za podnošenje prijava traje 30 dana od dana objave, odnosno do 01.  veljače 2019. godine.
Prijave s nepotpunim podatcima i prilozima, kao i one koje nisu dostavljene u navedenom roku neće se razmatrati.
V.

Prijavitelji čiji programi/projekti budu prihvaćeni i uvršteni u Program javnih potreba u kulturi Grada Sinja za 2019. godinu obvezni su, najkasnije do 31. siječnja 2020. godine, podnijeti opisna izvješća o realizaciji programa i/ili projekata, te financijska izvješća s odgovarajućim dokazima.
Prijavitelji koji ne podnesu tražena izvješća neće biti financirani iz Proračuna u 2020. godini. 
Prijavitelji čiji prijedlozi ne budu prihvaćeni, obavijestit će se putem e-pošte o neprihvaćanju i mogu podnijeti prigovor Uredu Grada Grada Sinja u roku od 8 dana od dana primitka pisane obavijesti na adresu navedenu u ovom pozivu.
Grad Sinj će, s prijaviteljima čiji projekti/programi budu prihvaćeni, zaključivatiti ugovore o financiranju u roku od 30 dana od dana objave podataka o raspodjeli sredstava za Programe i projekte javnih potreba u kulturi Grada Sinja za 2019. godinu u «Službenom glasniku Grada Sinja».
                                                                                                           v.d. Predstojnika:

                                                                                                     Igor Vidalina dipl. iur. v.r.
